સરકાર રસ્તા પર વાહનોનું પ્રમાણ ઘટાડવા અને વ્હિકલ શેરિંગને પ્રોત્સાહન આપવા ઓલા અને ઉબર પ્લેટફોર્મ પર ખાનગી કાર્સને ટેક્સી તરીકે ચલાવવાની મંજૂરી આપે તેવી શક્યતા છે. દેશમાં પ્રદૂષણરહિત ટ્રાન્સપોર્ટેશનને ઉત્તેજન આપવા રચાયેલા ઉચ્ચસ્તરીય ટાસ્ક ફોર્સે પબ્લિક ટ્રાન્સપોર્ટમાં સુધારો કરવાની ભલામણ કરી છે. અહેવાલમાં જણાવ્યા અનુસાર “ટેક્સીની પરમિટના નિયમ હળવા થવાની શક્યતા છે. જેથી પ્રાઇવેટ કારનું સરળતાથી ટેક્સીમાં રૂપાંતર કરી સર્વિસ એગ્રિગેટર્સ તરીકે તેનો ઉપયોગ કરી શકાય.”